“แอร์เอเชีย”ยืดเวลายกเลิกเที่ยวบินอู่ฮั่นถึง 29ก.พ. เสนอทางเลือกคืนเงิน-เก็บวงเงินใช้ใหม่
"แอร์เอเชีย" ยืดเวลายกเลิกเที่ยวบินอู่ฮั่นถึงสิ้นเดือนก.พ.นี้ พร้อมเปิด 2 ทางเลือกคืนเงิน-เก็บวงเงินใช้เดินทางใหม่
"แอร์เอเชีย" ยืดเวลายกเลิกเที่ยวบินอู่ฮั่นถึงสิ้นเดือนก.พ.นี้ พร้อมเปิด 2 ทางเลือกคืนเงิน-เก็บวงเงินใช้เดินทางใหม่
29 ม.ค. 2563

แอร์เอเชีย ประกาศขยายการยกเลิกเที่ยวบินทุกเที่ยวบินจากโคตาคินาบาลู ประเทศมาเลเซีย กรุงเทพ และภูเก็ต ประเทศไทย สู่เมืองอู่ฮั่น ประเทศจีน จนถึงวันที่ 29 กุมภาพันธ์ 2563
ทั้งนี้ แอร์เอเชียเสนอทางเลือกเพื่อดูแลผู้โดยสารที่ต้องการเปลี่ยนแปลงแผนการเดินทางเข้าและออกเมืองอื่นๆ ในประเทศจีน (mainland China) ได้แก่ การเก็บวงเงินไว้ใช้ และการคืนเงินเต็มจำนวน พร้อมทั้งแนะนำผู้โดยสารให้ติดต่อกับเจ้าหน้าที่หน่วยงานรัฐบาล หรือสถานเอกอัครราชทูต ก่อนการเดินทาง เนื่องจากกรณีที่มีหลายจุดหมายปลายทางแจ้งไม่อนุญาตให้ผู้โดยสารที่มีประวัติการเดินทางเข้าและออกจากเมืองที่เป็นพื้นที่แพร่ระบาดของเชื้อไวรัสโคโรนาเข้าประเทศ
สำหรับทางเลือกเพื่อดูแลผู้โดยสารที่ได้รับผลกระทบจากการยกเลิกเที่ยวบินหรือถูกปฏิเสธการเข้าประเทศจากกรณีดังกล่าว มีรายละเอียดดังนี้
การเก็บวงเงินไว้ใช้: ผู้โดยสารจะเก็บมูลค่าโดยสารของคุณในบัญชีสะสมคะแนน AirAsia BIG สำหรับการเดินทางในอนาคตกับแอร์เอเชีย โดยต้องจองภายใน 90 วันตามปฏิทิน นับจากกำหนดการเดิม ทั้งนี้ วันเดินทางใหม่อาจเกิดขึ้นหลังจากวันหมดอายุได้หากตารางบินยังมีให้บริการ สำหรับทุกเที่ยวบินเข้าและออกจากเมืองอื่นๆ ในประเทศจีน (mainland China)  ตั้งแต่วันนี้ ถึง วันที่ 15 กุมภาพันธ์ 2563 (หรือ วันที่ 29 กุมภาพันธ์ 2563 สำหรับเที่ยวบินที่เข้าและออกจากเมืองอู่ฮั่นเท่านั้น) โดยมีการจองเที่ยวบินก่อนวันที่ 28 มกราคม 2563
การคืนเงินเต็มจำนวน: ผู้โดยสารสามารถขอคืนเงินเต็มจำนวนได้ สำหรับทุกเที่ยวบินเข้าและออกจากเมืองอื่นๆ ในประเทศจีน (Mainland China) ตั้งแต่วันนี้ ถึงวันที่ 15 กุมภาพันธ์ 2563 โดยมีการจองเที่ยวบินก่อนวันที่ 28 มกราคม 2563
สำหรับผู้ที่ต้องการการคืนเงิน สามารถยื่นคำขอคืนเงินผ่าน AVA ได้ที่ support.airasia.com โดยคลิกที่สัญลักษณ์ AVA ที่ด้านล่างขวาของหน้าจอ และดูจากหมวดหมู่ที่มีให้ แล้วคลิกที่ “การคืนเงิน” จากนั้นเลือก “การขอการคืนเงิน” และให้เลือก “เที่ยวบินเข้าและออกจากอู่ฮั่น” หรือ “ขอคืนเงินตามความสมัครใจจากเมืองจีน”  สำหรับเที่ยวบินเข้าและออกจากเมืองอื่นๆ ในประเทศจีน (Mainland China) จากนั้นทำตามคำแนะนำที่ระบุไว้
ทั้งนี้ การคืนเงินสำหรับกรณีการจองผ่านตัวแทนจำหน่าย หรือตัวแทนการท่องเที่ยวออนไลน์จะต้องดำเนินการผ่านตัวแทนที่ทำการจองนั้นๆ